Bybelskool » Watter soort Verlosser het jy nodig? – 1 Timoteus 2:3-6
So is dit goed en aanneemlik vir God, ons Verlosser, want Hy wil dat almal verlos word en die waarheid verstaan. Want daar is net een God en een Middelaar wat God en mens kan versoen. Hy is die mens Christus Jesus. Hy het sy lewe gegee om vryheid vir elkeen te koop. Dit is die boodskap wat God aan die wêreld gegee het op die bestemde tyd. (NLV)
1. Paulus moedig die gemeente hier aan om te bid dat die boodskap van Christus as Middelaar alle mense bereik. Want, Hy bring versoening bring tussen mense en hulle God. Hoekom is dit so belangrik?
2. Gelowiges kan op baie goeie dinge fokus. Maar hierdie boodskap oor Jesus as Middelaar is die hart van die evangelie. Watter goeie nuus is dit vir mense? Hoe kan jy die verkondiging hiervan die kern van jou eie geestelike lewe maak?
3. Lees die verse later vandag weer om jou te herinner aan die vryheid wat Jesus vir almal van ons gebring het. Hy het sy lewe daarvoor gegee. Hy vra van ons om dieselfde te doen.
4. Jy kan later vanaand die verse weer lees in die konteks van 1 Timoteus 2 en my bydrae daaroor: 1 Timoteus 2:1-15 – 'n Lewe in gebed deur mans en vrouens.